**Rabitə Bakı** — Azərbaycanın Bakı şəhərini təmsil edən qadınlardan ibarət voleybol klubu idi. 2004-cü ildən yaranan komanda 2008-ci ildən etibarən Voleybol üzrə Azərbaycan Superliqasında mübarizə aparırdı. Komanda tez-tez heyətini dəyişdirdiyindən hər mövsüm Rabitədə fəqli-fərqli voleybolçuları görmək olardı. Yerli voleybolçulara üstünlük verməyən klubda dünyanın hər yerindən ən tanınmış simaları görmək mümkün idi. Komandanın əvvəlki heyətinə baxdıqda onlarla dünya çempionu, olimpiya çempionu və mükafatçıları görmək mümkündür. 8 qat Azərbaycan çempionu, 2011-ci və 2013-cü illərin Çempionlar Liqasının finalçısı, 2014-cü ildə isə üçüncüsü, 2011-ci il klublararası Dünya Çempionatının qalibi və 2012-ci ildə isə finalçı olub.

Tarixi
------

2001-ci ilin 14 dekabrında əsası qoyulan Rabitə Voleybol Klubunun Rabitə Bakı komandası 2004-cü ildə yaradılmışdı. Klub ölkə çempionatında ilk gümüş medalını 2005-ci ildə qazanıb. 2007-ci ildə ilk dəfə qızıl medalı qazanıb. Həmin ildən etibarən komanda hər il ölkə çempionatının qalibi olub. Rabitə həmçinin 2011-ci ildə Azərbaycan Kubokunun qalibi olub.

"Rabitə" həmçinin qitəmiqyaslı yarışlarda da iştirak edib. 2008-ci ildə Avropa Voleybol Konfederasiyasının Çağırış Kubokunun 1/8 final mərhələsinə qədər irəliləyib, bu mərhələdə mübarizəni dayandırıb. Bir il sonra həmin yarışda 1/4 final mərhələsinə yüksələ bilib. 2010-cu ildə Rabitənin CEV Kuboku turnirdə çıxışı daha uğurlu alınıb. Bakıda keçirilən turnirin "dördlər finalı"nda çıxış edən Rabitə yarımfinalda Yamamaya uduzaraq üçüncü yer uğrunda görüşə çıxmalı olub. Bu oyunda qalib gələrək bürünc medal qazanıb.

Klub üzvləri Prezidentin qəbulunda
2010-2011-ci illər mövsümü Rabitə üçün çox əlamətdar olub. Çempionlar Liqasında debüt edən Rabitə qrup mərhələsini birinci yerdə bitirərək növbəti mərhələyə vəsiqə qazanıb. Növbəti mərhələlərdə Çexiyanın VK Modranska Prostejov və Polşanın Bank Fakro Mujşina klublarına qalib gələrək turnirin "dördlər finalı"na çıxıb. Yarımfinal oyununda İtaliyanın Skavolini Pezzaro klubuna 3-1 hesabı ilə qalib gələrək ilk dəfə iştirak etdiyi turnirin final oyununa vəsiqə qazanıb. Final oyununda Türkiyənin Vakıfbank klubuna məğlub olaraq gümüş medal qazanıb. Bu nəticə ilə Rabitə həmin il Qətərin paytaxtı Dohada keçirilən FİVB Klublararası Dünya Çempionatına vəsiqə qazanıb və bütün rəqiblərini məğlub edərək qalib olub.

Rabitə 2011-2012 mövsümündə də CEV Çempionlar Liqası turnirində yenidən iştirak edib. Qrup mərhələsini Fənərbaxçadan sonra ikinci yerdə tamamlayaraq 1/8 final mərhələsinə vəsiqə qazanıb. Bu mərhələdə Polşanın Atom Sopot klubuna qalib gələrək son təsnifat mərhələsinə vəsiqə qazanıb. Rabitənin bu mərhələdə rəqibi Fənərbağça klubu olub. Hər iki oyunda rəqibinə məğlub olan Rabitə mübarizəni dayandırıb və Bakıda keçirilən "dördlər finalı"na vəsiqə qazana bilməyib.

2012-2013 mövsümündə Rabitə Çempionlar Liqasının qrup mərhələsini birinci yerdə tamamlayıb. Növbəti mərhələdə Rabitənin rəqibi Fransanın Kann klubu olub, səfərdə 3-1, evdə isə 3-0 hesabı ilə qalib gələn Rabitə 1/3 final mərhələsinə vəsiqə qazanıb. Bu mərhələdə Rabitə Rusiyanın Dinamo Kazan klubu ilə qarşılaşıb, Rabitə hər iki oyunda 3-1 hesabı ilə qalib gələrək "dördlər finalı"na vəsiqə qazanıb. Türkiyənin İstanbul şəhərində keçirilən "dördlər finalı"nda ilk oyunda İtaliyanın Yamamay klubuna tay-brekrə qalib gələrək final oyununa vəsiqə qazanıb. Final oyununda rəqib Vakıfbank klubu olub, 2011-ci ildə olduğu kimi bu dəfə də Rabitə rəqibinə məğlub olaraq ikinci yeri tutub.

2013-14 mövsümündə Rabitə yenə çempionlar liqasındakı uğurlu çıxışı ilə yadda qalıb. Qrup mərhələsini uğurla adlayan çempionlarımız bu dəfə "dördlər finalı"na ev sahibliyi etdi. Turnirin yarımfinalında Dinamoya bu səfər məğlub olan Rabitə üçüncülük matçında Əczacıbaşı Vitrayı məğlub edərək bürünc medalların sahibi olub.

Heyəti
------

Həmçinin bax: Kateqoriya:Rabitə Bakı QVK oyunçuları

|  |  |
| --- | --- |
|  | *Bu məqalə **Rabitə Bakının son mövsümdəki heyəti** haqqındadır. **Klubun əvvəlki heyətlərinə baxmaq** üçün **Rabitənin mövsümlər üzrə heyətləri** səhifəsinə baxın.* |

*2014-15 mövsümü üçün*

* Baş məşqçi : Serbiya Zoran Qayiç
* Köməkçi məşqçi : Azərbaycan Vasif Talıbov

|  |  |  |  |  |  |  |
| --- | --- | --- | --- | --- | --- | --- |
| **Nömrə** | **Oyunçunun adı** | **Mövqeyi** | **Boyu(metr)** | **Çəkisi(kq)**  | **Doğum tarixi** | **Hücum yüksəkliyi (sm)** |
| 1
 | Azərbaycan Vilma Alişanova | Hücumçu | 1.91
 | 72
 | 1991
 | 321
 |
| 4
 | Azərbaycan Yoana Mahmudova | Hücumçu | 1.85
 | 72
 | 1990
 | 327
 |
| 5
 | Serbiya Nataşa Krsmanoviç | Blokçu | 1.88
 | 73
 | 1985
 | 305
 |
| 6
 | ABŞ Tetori Dikson | Blokçu | 1.93
 | 90
 | 1992
 | 308
 |
| 7
 | Azərbaycan Silva Əzimli | Diaqonal | 1.92
 | 80
 | 1991
 | 317
 |
| 8
 | Puerto-Riko Aurea Kruz  | Hücumçu | 1.80
 | 63
 | 1982
 | 310
 |
| 9
 | Dominikan Respublikası Brenda Kastillo | Libero | 1.67
 | 55
 | 1992
 | 245
 |
| 13
 | Tailand Nutsara Tomkom | Toppaylayıcı | 1.69
 | 57
 | 1985
 | 289
 |
| 14
 | Azərbaycan Bəyaz Əliyeva | Libero | 1.76
 | 60
 | 1990
 | 255
 |
| 16
 | ABŞ Foluke Akinradevo | Blokçu | 1.91
 | 79
 | 1987
 | 331
 |
| 17
 | Polşa Katarjina Skovronska | Diaqonal | 1.89
 | 75
 | 1983
 | 314
 |
| 18
 | Macarıstan Dora Horvat | Hücumçu | 1.88
 | 75
 | 1988
 | 302
 |
|

Nailiyyətlər
------------

Rabitə klubu 16 aprel 2012 tarixində Azərbaycan çempionatının mükafatlandırma mərasimində
2004-2013-cü illər ərzində Azərbaycan Respublikasının Çempionatları (Yüksək Liqa):

* 2004-2005-ci illər mövsümü – II yer
* 2005-2006-cı illər mövsümü – II yer
* 2006-2007-ci illər mövsümü – I yer
* 2007-2008-ci illər mövsümü – I yer
* 2008-2009-cu illər mövsümü – I yer
* 2009-2010-cu illər mövsümü – I yer
* 2010-2011-ci illər mövsümü – I yer
* 2011-2012-ci illər mövsümü – I yer
* 2012-2013-cü illər mövsümü - I yer
* 2013-2014-cü illər mövsümü - I yer

23-27 sentyabr 2005-ci il tarixlərində Bakı şəhərində Böyük Vətən Müharibəsindəki Qələbənin 60 illiyinə həsr olunmuş Müstəqil Dövlətlər Birliyi üzvü olan dövlətlərin V Beynəlxalq İdman Oyunlarında qızıl medallar.

19-24 iyun 2006-cı il tarixlərində Minsk şəhərində Müstəqil Dövlətlər Birliyinin "Dostluq, sülh və sağlamlıq" devizi altında VI Beynəlxalq İdman Oyunlarında gümüş medallar.

2007/2008-ci voleybol mövsümündə Avropa Voleybol Konfederasiyasının təşkil etdiyi "CHALLENGE CUP" turnirinin 1/8 final mərhələsi.

2008/2009-cu voleybol mövsümündə Avropa Voleybol Konfederasiyasının təşkil etdiyi "GM CAPITAL CHALLENGE CUP WOMEN 2008-2009" turnirində 1/4 final mərhələsi.

2009/2010-cu voleybol mövsümündə Avropa Voleybol Konfederasiyasının təşkil etdiyi "CEV CUP WOMEN 2009-2010" turnirində 3-cü yer.

2010/2011-ci voleybol mövsümündə Avropa Voleybol Konfederasiyasının təşkil etdiyi "CHAMPIONS LEAGUE" turnirində 2ci yeri tutub və Beynəlxalq Voleybol Federasiyasının təşkil etdiyi Klublararası Dünya Çempionatına vəsiqə qazanıb.

2011 FIVB Dünya Klublarası Çempionu

2011/2012-ci il Çempionlar Liqasının 1/4 final mərhələsi

2012 FIVB Dünya Klublarası Çempionatın gümüş mükafatçısı

2012/2013-ci il Çempionlar Liqası gümüş mükafatçı

2013/2014-cü il Çempionlar Liqası bürünc mükafatçı

Avropa kuboklarındakı nəticələri
--------------------------------

**son yenilənmə:** 9 dekabr 2010-cu il

| Turnir | O | Q | M | S |
| --- | --- | --- | --- | --- |
| Çempionlar Liqası | 5 | 3 | 2 | 13-7 |
| CEV kuboku | 10 | 5 | 5 | 21-18 |
| Çelenc Kuboku | 12 | 6 | 6 | 23-20 |
| CƏMİ | 27 | 14 | 13 | 57-45 |

CEV turnirlərindəki oyunları
----------------------------

| Mövsüm |
| --- |

CEV turnirlərindəki oyunları
----------------------------

| Mövsüm | Turnir | Mərhələ | Rəqib | I oyun | II oyun | Qızıl set | Nəticə |
| --- | --- | --- | --- | --- | --- | --- | --- |
| 2007/2008 | CEV kuboku | 1/16 final | Sloveniya Hit Nova Gorica | (s)0:3 | (e)2:3 |  | **0-2** |
| 2007/2008 | Çağırış kuboku | II mər | Kipr AEL Limassol | (e)3:0 | (s)3:2 |  | **2-0** |
| 1/8 final | Yunanıstan Olympiakos Pireo | (s)0:3 | (e)0:3 |  | **0-2** |
| 2008/2009 | Çağırış kuboku | II mər | Finlandiya Viesti Salo | (s)2:3 | (e)3:0 |  | **1-1** |
| 1/16 final | Türkiyə Karşıyaka İzmir | (s)3:0 | (e)3:0 |  | **2-0** |
| 1/8 final | Almaniya Dresdner SC | (s)1:3 | (e)3:0 |  | **1-1** |
| 1/4 final | İspaniya CV Albacete | (e)1:3 | (s)1:3 |  | **0-2** |
| 2009/2010 | CEV Kuboku | 1/16 final | Polşa Impel Gwardia | (s)3:1 | (e)3:1 |  | **2-0** |
| 1/8 final | Fransa Rocheville Le Cannet | (s)1:3 | (e)3:0 |  | **1-1** |
| 1/4 final | Türkiyə Eczaçıbaşı İstanbul | (e)3:0 | (s)1:3 |  | **1-1** |
| 1/2 final | İtaliya Yamamay | (e)2:3 |  |  | **0-1** |
| 3- cü yer | Rusiya Uraloçka | (e)3:1 |  |  | **1-0** |
| 2010/2011 | CEV Çempionlar Liqası | Qrup mər | Rumıniya Dinamo Romprest | (s)3:0 | (e)3:0 |  | **2-0** |
| Qrup mər | İtaliya Scavolini Pesaro | (e)3:1 | (s)2:3 |  | **1-1** |
| Qrup mər | Polşa Aluprof Bielsko-Biała | (s)2:3 | (e)3:0 |  | **1-1** |
| 1/6 final | Çexiya Modřanská Prostějov | (s)2:3 | (e)3:0 | (e)1:0 | **2-1** |
| 1/3 final | Polşa Muszyna | (s)3:0 | (e)3:0 |  | **2-0** |
| 1/2 final | İtaliya Scavolini Pesaro | (n)3:1 |  |  | **1-0** |
| Final | Türkiyə Vakıfbank İstambul | (s)0:3 |  |  | **0-1** |
| 2011/2012 | CEV Çempionlar Liqası | Qrup mər | Fransa ASPTT Miluza | (e)3:0 | (s)3:0 |  | **2-0** |
| Qrup mər | Almaniya Dresdner SC | (s)3:0 | (e)3:0 |  | **2-0** |
| Qrup mər | Türkiyə Fənərbaxça İstambul | (s)0:3 | (e)3:1 |  | **1-1** |
| 1/8 final | Polşa Atom Trefl Sopot | (s)1:3 | (e)3:1 | (e)1:0 | **2-1** |
| 1/4 final | Türkiyə Fənərbaxça İstambul | (e)0:3 | (s)0:3 |  | **0-2** |
| 2012/2013 | CEV Çempionlar Liqası | Qrup mər | Çexiya Agel Prosteyov | (s)3:0 | (e)3:0 |  | **2-0** |
| Qrup mər | İtaliya Villa Cortese | (e)3:1 | (s)3:1 |  | **2-0** |
| Qrup mər | Polşa Atom Trefl Sopot | (s)3:0 | (e)3:1 |  | **2-0** |
| 1/6 final | Fransa RC Cannes | (s)3:0 | (e)3:1 |  | **2-0** |
| 1/3 final | Rusiya Dinamo Kazan | (e)3:1 | (s)3:1 |  | **2-0** |
| 1/2 final | İtaliya Yamamay Busto Arsizio | (n)3:2 |  |  | **1-0** |
| Final | Türkiyə Vakıfbank İstambul | (s)0:3 |  |  | **0-1** |
| 2013/2014 | CEV Çempionlar Liqası | Qrup mər | Rusiya Omiçka Omsk | (e)3:2 | (s)3:2 |  | **2-0** |
| Qrup mər | Fransa Béziers Volley | (s)3:0 | (e)3:1 |  | **2-0** |
| Qrup mər | Almaniya Dresdner SC | (s)3:0 | (e)3:0 |  | **2-0** |
| 1/2 final | Rusiya Dinamo Kazan | (e)3:2 |  |  | **0-1** |
| 3-cü yer | Türkiyə Eczaçıbaşı | (e)3:0 |  |  | **1-0** |
| 2014/2015 | CEV Çempionlar Liqası | Qrup mər | Polşa Chemik Police | (s)0:3 | (e)2:3 |  | **0-2** |
| Qrup mər | Rusiya Dinamo Kazan | (e)3:2 | (s)0:3 |  | **1-1** |
| Qrup mər | Çexiya Agel Prosteyov | (s)2:3 | (e)3:1 |  | **1-1** |
| 2014/2015 | CEV Kuboku | Çelenc Raund | Fransa Béziers Volley | (s)3:1 | (e)3:0 |  | **2-0** |
| 1/2 final | Rusiya Dinamo Krasnodar | (s)1:3 | (e)0:3 |  | **0-2** |
| 2016/2017 | CEV Çempionlar Liqası | Qrup mər | Polşa Chemik Police | (e)0:3 | (s)1:3 |  | **0-2** |
| Qrup mər | İtaliya Liu Jo Nordmeccanica Modena | (e)1:3 | (s)0:3 |  | **0-2** |
| Qrup mər | İtaliya Imoco Volley | (s)0:3 | (e)0:3 |  | **0-2** |
|  |  |  |  |  |  |  |  |

CEV turnirlərindəki oyunları
----------------------------

| Mövsüm |
| --- |

CEV turnirlərindəki oyunları
----------------------------

| Mövsüm |
| --- |

Poçt markası üzərində
---------------------



Vikixəbərdə **"Rabitə Bakı"nın qələbəsi poçt markası üzərində əbədiləşdirilib** mövzusunda xəbər var.

"Rabitə Bakı" voleybol klubunun 2011-ci il FIVB klublararası dünya çempionu olması münasibətilə Azərbaycan Respublikası Rabitə Nazirliyinin "Azərmarka" şirkəti tərəfindən 26 dekabr 2011-ci ildə Azərbaycanın poçt markası dövriyyəyə buraxılmışdır.

Poçt markası çərçivəli dişi 14,0 olan ofset, təbaşirli, yapışqanlı marka kağızında çap olunmuşdur. Rəssamı X. Mirzəyev olan həmin markanın ölçüsü 40 x 28 mm, tirajı isə 15 000 ədəddir. Suvenir səhifəsinin ölçüsü isə 102 x 110 mm-dir. Qiyməti 1 manat olan markanın üzərində "Rabitə Bakı" voleybol klubunun 2011-ci il FIVB klublararası dünya çempionatında mükafatlandırma mərasimindən sonra çəkilmiş komanda şəkili yerləşdirilmişdir. Suvenir səhifəsinin üzərinə isə "Rabitə Bakı" voleybol klubunun 2011-ci il FIVB klublararası dünya çempionatında keçirdiyi oyunlardan epizodlar və klubun emblemi həkk olunmuş, azərbaycan və ingilis dillərində böyük hərflərlə *FIVB Klublararası Dünya Çempionu* (*FIVB Clubs World Champions*) və *2011* sözləri yazılmışdır. Marka ilə bağlı əsas diqqət çəkən məqamlardan biri isə, markanın üzərində buraxılış ilinin göstərilməməsidir. Bu marka Azərbaycan poçt markalarının kataloquna daxil olan sayca 1014-cü poçt markadır.

Həmçinin bax
------------

* Rabitə Bakı-2

İstinadlar
----------

1. 1 2  Azərbaycan Voleybol Federasiyası **avf.az** Arxivləşdirilib 2014-07-17 at the Wayback Machine Son yenilənmə: 30 mart 2014
2. 1 2  Squad of "Rabita Baku" **cev.lu** Arxivləşdirilib 2014-03-31 at the Wayback Machine  (ing.)
3. ↑  ""Rabitə BAKI" voleybol komandasının tarixi" (azərb.). Rabitə Bakı. 7 may 2010. 5 October 2013 tarixində orijinalından arxivləşdirilib. İstifadə tarixi: 14 fevral 2014.
4. 1 2 3 4 5  "TEAM COMPOSITION" (İngilis). FİVB. 2016-02-13 tarixində arxivləşdirilib. İstifadə tarixi: 14 fevral 2014.
5. ↑  "İlham Əliyev klublararası dünya çempionatının qalibi - qadınlardan ibarət "Rabitə" voleybol klubunun üzvlərini qəbul etmişdir". 2013-08-20 tarixində arxivləşdirilib. İstifadə tarixi: 2019-02-28.
6. ↑  "2011 CEV Champions League - Women, League Round". CEV. 2016-03-05 tarixində arxivləşdirilib. İstifadə tarixi: 14 fevral 2014.
7. ↑  "2011 CEV Champions League - Women, 1/8 Finals". CEV. 2016-03-05 tarixində arxivləşdirilib. İstifadə tarixi: 14 fevral 2014.
8. ↑  "2011 CEV Champions League - Women, 1/3 Finals". CEV. 2016-03-05 tarixində arxivləşdirilib. İstifadə tarixi: 14 fevral 2014.
9. ↑  "2011 CEV Champions League - Women, Final Four". CEV. 2016-03-05 tarixində arxivləşdirilib. İstifadə tarixi: 14 fevral 2014.
10. ↑  "2012 CEV Volleyball Champions League - Women, League Round". CEV. 2018-04-11 tarixində arxivləşdirilib. İstifadə tarixi: 14 fevral 2014.
11. ↑  "2012 CEV Volleyball Champions League - Women, 1/8 Finals". CEV. 2016-03-05 tarixində arxivləşdirilib. İstifadə tarixi: 14 fevral 2014.
12. ↑  "2012 CEV Volleyball Champions League - Women, 1/4 Finals". CEV. 2016-03-05 tarixində arxivləşdirilib. İstifadə tarixi: 14 fevral 2014.
13. ↑  "2013 CEV Volleyball Champions League - Women, League Round". CEV. 2016-07-07 tarixində arxivləşdirilib. İstifadə tarixi: 14 fevral 2014.
14. ↑  "2013 CEV Volleyball Champions League - Women, 1/6 Finals". CEV. 2016-03-05 tarixində arxivləşdirilib. İstifadə tarixi: 14 fevral 2014.
15. ↑  "2013 CEV Volleyball Champions League - Women, 1/3 Finals". CEV. 2013-03-16 tarixində arxivləşdirilib. İstifadə tarixi: 14 fevral 2014.
16. ↑  "2013 CEV Volleyball Champions League - Women, Final Four". CEV. 2016-03-05 tarixində arxivləşdirilib. İstifadə tarixi: 14 fevral 2014.
17. ↑  Azərbaycan çempionu nəhsdən çıxa biləcəkmi? Arxivləşdirilib 2011-01-13 at the Wayback Machine  (az.)
18. ↑  ""Rabitə" Polşadan məğlub qayıdır". 2016-03-13 tarixində arxivləşdirilib. İstifadə tarixi: 2010-12-10.
19. ↑  "Rabitə" qrup liderliyini qaytardı Arxivləşdirilib 2010-12-20 at the Wayback Machine  (az.)
20. ↑  "Rabitə" pley-off mərhələsində! Arxivləşdirilib 2016-03-07 at the Wayback Machine  (az.)
21. ↑  "Tərxan Paşazadə. *"Rabitə Bakı"nın qələbəsi poçt markası üzərində əbədiləşdirilib.*. **azermarka.az** 9 noyabr 2011". 2016-03-05 tarixində orijinalından arxivləşdirilib. İstifadə tarixi: 2011-12-28.
22. ↑  "*"Rabitə Bakı" voleybol klubu - FIVB klublararası dünya çempionu 2011-ci il.*. **azermarka.az** 26 dekabr 2011". 2015-10-04 tarixində orijinalından arxivləşdirilib. İstifadə tarixi: 2011-12-28.
23. ↑  "*"Rabita Baku" volleyball club - FIVB clubs world champions 2011.*. **azermarka.az** 26 december 2011". 4 March 2016 tarixində orijinalından arxivləşdirilib. İstifadə tarixi: 28 December 2011.

Xarici keçidlər
---------------

* Rəsmi saytı Arxivləşdirilib 2011-02-10 at the Wayback Machine
* Rəsmi Profil Arxivləşdirilib 2012-04-21 at the Wayback Machine
* Facebook Səhifəsi

| ⛭Azərbaycan Azərbaycan Superliqası 2013-2014 |
| --- |
| Azərreyl Bakı  • Azəryol  • İqtisadçı  • Lokomotiv Bakı  • Rabitə Bakı  • Telekom |